ELÄMÄÄ JUMALAN VALTAKUNNASSA
VARUSTAMASSA PYHIÄ
TYRONE SINGH OPETTAA
Tervetuloa ohjelman pariin! Nimeni on Tyrone Singh.
Jatkamme Pyhän Hengen lahjojen tutkimista.
Olemme tähän mennessä tarkastelleet sitä, -
että Hengen lahjoja on yhdeksän.
Lahjat on jaettu kolmeen ryhmään.
Ensimmäinen on ilmestyksen lahjat.
Niissä Pyhä Henki ilmoittaa ihmiselle jotain.
Se on yliluonnollista. Se ei ole luonnollista.
Ryhmään kuuluvat viisauden sanat.
Ne liittyvät aina johonkin tulevaan.
Pyhä Henki ilmoittaa ihmiselle jotain tulevaisuudesta.
Sitten meillä on tiedon sanat.
Siinä Pyhä Henki ilmoittaa ihmiselle -
jotain menneisyydestä tai nykyhetkestä.
Lisäksi ryhmään kuuluu henkien erottamisen lahja.
Siinä Pyhä Henki ilmoittaa ihmiselle, -
mikä henki tilanteessa toimii.
Onko se Jumalan Henki?
Vai onko se paholaisen henki, demonihenki, vai ihmisen henki?
Nyt jos koskaan on tärkeää tietää, mikä henki ihmisissä vaikuttaa.
Tarvitsemme tätä lahjaa, henkien erottamisen lahjaa, elämässämme.
Nämä kolme lahjaa kuuluvat siis ilmestyksen lahjojen ryhmään.
Toista ryhmää kutsutaan voimalahjoiksi.
Ne antavat ihmiselle, uskovalle, kyvyn tehdä jotain.
Tämän ryhmän muodostavat erityinen usko, -
ja sitä kutsutaan erityiseksi, -
sillä siinä ihminen saa voiman toimia erityisessä uskossa, -
uskossa, jota ei normaalisti ole.
Meillä on jokapäiväinen usko, mutta toisinaan tarvitaan erityistä uskoa.
Ihmeiden tekemisen lahja.
Siinä ihmisen täytyy tehdä jokin teko ihmeen eteen.
Mooseksen piti käyttää sauvaa ja tehdä ihme.
Elia heitti puukappaleen veteen, -
ja kirveen pää nousi pinnalle.
Hän teki ihmeen.
Leski sai ohjeen täyttää astiat.
Ja kun hän täytti astioita, öljyä vain tuli ja tuli. Hän myi öljyn -
ja maksoi velkansa.
Ja tänään tarkastelemme kolmatta ryhmää, -
ilmaisun lahjoja, puhumiseen liittyviä, sanallisia lahjoja.
Kolme lahjaa, jotka ilmoittavat jotain, -
kolme lahjaa, jotka auttavat tekemään jotain, -
ja kolme lahjaa, jotka auttavat sanomaan jotain.
Yhdeksästä lahjasta tähän ryhmään kuuluvat profetian lahja, -
eri kielillä puhumisen lahja ja lahja selittää kieliä.
Eli profetia, eri kielillä puhumisen lahja ja lahja selittää kieliä.
Mikä on profetia?
Profetia on yliluonnollinen ilmaisu tunnetulla kielellä.
Anna kun sanon tämän. Kaikki uskovat voivat profetoida.
Kaikkien uskovien tulisi haluta profetoida.
Mutta pelkkä profetointi ei tee ihmisestä profeettaa.
Mikä ero on jonkun, joka profetoi, ja profeetan välillä?
Profeetta on virka. Se on palvelutehtävä.
Profeetta on joku, joka ensisijaisesti saarnaa ja opettaa -
ja toimii ilmestyksen lahjoissa.
Profeetta on myös joku, -
joka varustaa muita tekemään, mitä hän tekee.
Esimerkiksi apostoli, oikeastaan kaikki viisi virkaa -
ovat tehtäviä, joissa varustetaan muita.
Niinpä apostoli varustaa muita apostoliseen tehtävään.
Profeetta varustaa muita profetoimiseen.
Evankelista varustaa muita eikä vain pelasta kadonneita.
Hän kasvattaa uusia evankelistoja.
Apostolit kasvattavat apostoleja, profeetat profeettoja, -
evankelistat evankelistoja, -
paimenet paimenia -
ja opettajat opettajia -
Kristus-ruumiissa edistääkseen evankeliumin työtä.
Mutta mikä on profetia? Profetia on yliluonnollista ilmaisua -
tunnetulla kielellä. Joskus on sekaannusta -
ilmestyksen lahjojen ja profetian välillä.
Ilmestyksen sanoista viisauden sana sekoitetaan usein profetiaan.
Viisauden sana näyttää tulevaisuuden.
Tiedon sana näyttää menneisyyden ja nykyhetken.
Mutta profetian lahjassa -
ei siinä mielessä ole ilmestystä tai ilmoitusta.
Se on ilmaisua.
Ihminen puhuu, ilmaisee, mitä Pyhä Henki sanoo.
Katsotaanpa raamatunkohtaa, -
joka voi auttaa meitä ymmärtämään tämän asian.
Ensimmäinen Korinttolaiskirje.
Luku 14.
Ensimmäinen jae. 1. Kor. 14:1.
Jos haluat tutkia Hengen lahjoja lisää, -
rohkaisen lukemaan 1. Kor. kirjeen lukuja 12, 13 ja 14.
Katsotaan luvun 14 jaetta 1: -
"Tavoitelkaa rakkautta -
ja pyrkikää saamaan hengellisiä lahjoja".
Jumalan ohje on pyrkiä saamaan niitä.
Hengen lahjat eivät ole jotain, mikä vain tipahtaa syliin.
Ne ovat asioita, joita uskovan pitää pyrkiä saamaan.
Pitää olla pyrkimys toimia Hengen lahjoissa.
Jumala tahtoo, että pyrit saamaan Hengen lahjoja.
Jotkin asiat eivät toteudu tai täyty elämässä, -
ennen kuin pyrit saamaan niitä.
Se on Jumalan suunnitelma. Hän sanoo: "Tavoitelkaa rakkautta -
ja pyrkikää saamaan hengellisiä lahjoja, -
mutta varsinkin profetoimisen lahjaa."
"[P]yrkikää saamaan hengellisiä lahjoja, -
mutta varsinkin profetoimisen lahjaa."
Jae 2: "Sillä kielillä puhuva..."
Tässä tarkoitetaan kielillä puhumista: "...ei puhu ihmisille, vaan Jumalalle;
ei häntä näet kukaan ymmärrä, -
sillä hän puhuu salaisuuksia hengessä."
Jae 3: "Mutta profetoiva -
puhuu ihmisille rakennukseksi ja kehoitukseksi ja lohdutukseksi."
Rakennukseksi, kehotukseksi ja lohdutukseksi.
Uuden testamentin profetian lahja on yksinkertaisesti tätä.
Rakentamista. Hengen kautta ilmaiset rakentamista, -
kehotusta ja lohdutusta.
Joku tarvitsee lohdutusta. Lausut profetian sanan, -
ja se tuo lohdutuksen.
Se tuo rohkaisua ja vahvistusta.
Jokainen seurakunta, jokainen uskovien yhteisö -
tarvitsee sitä, että tämä lahja on toiminnassa.
Ne tarvitsevat aktiivista profetoimista.
Selvennän jälleen. Profetoiminen ei ole tulevaisuuden ennustamista.
Uuden testamentin profetoimiseen ei liity ennustamista.
Se on yksinkertaisesti rakentamista, -
kehottamista ja lohdutusta.
Se virkistää, rakentaa ja nostaa.
Virkistää, rakentaa ja nostaa.
Se antaa seurakunnalle, uskovalle kyvyn -
nousta jälleen ja jatkaa työtä, johon Jumala on kutsunut.
Uuden liiton profetia on siis rakentamista, kehottamista -
ja lohduttamista. Katsopa jaetta 4.
"Kielillä puhuva rakentaa itseään".
Hengessä rukoileva -
rakentaa... seur... rakentaa itseään.
Kun rukoilet Hengessä...
Kun rukoilet Hengessä, rakennat itseäsi.
Kun profetoit, rakennat seurakuntaa.
Seurakunta tarvitsee rakentamista.
Toisena ilmaisun lahjoissa -
tulee niin kutsuttu eri kielillä puhuminen.
Ilmaisun lahjoissa on siis profetia. Se on ilmaisua.
Sitten on eri kielet.
Mitä ovat eri kielet?
Eri kielet ovat yliluonnollista ilmaisua -
Pyhän Hengen kautta kielellä, jota puhuja ei ole ikinä opetellut.
Profetia on ilmaisu tunnetulla kielellä, -
mutta eri kielet ovat yliluonnollista ilmaisua -
henkilölle tuntemattomalla kielellä.
Kysyt, ovatko nämä asiat seurakunnan käytössä vielä nykyään.
1. Kor. 12:28:ssa sanotaan: -
"Niinpä Jumala asetti seurakuntaan ensiksi muutamia apostoleiksi, -
toisia profeetoiksi, kolmansia opettajiksi, -
sitten hän antoi voimallisia tekoja, -
sitten armolahjoja parantaa tauteja, avustaa, hallita, puhua eri kielillä."
Siis 1. Kor. 12:28.
Kysyt, onko näitä edelleen. Totta kai.
Tässä sanotaan: "Jumala asetti seurakuntaan". Onko seurakuntaa?
Jos seurakunta on yhä olemassa, -
Jumala on asettanut nämä seurakuntaan.
Jos seurakunta on yhä olemassa, on edelleen apostoleja, -
profeettoja, opettajia, -
ihmeitä, paranemisia, -
avustajia ja johtajia -
ja samoin on edelleen eri kielet.
Ja kun tutkitaan kielillä puhumista, -
on olemassa niin kutsutut yksityiset kielet.
Katsotaanpa muutamaa jaetta yksityisistä kielistä.
Apostolien tekojen kirja -
luku 6 -
jae 4.
Ap. t. 6:4. Tiedämme, että uskovat täyttyivät Hengellä -
ja alkoivat puhua kielillä helluntaipäivänä.
Tiedämme, että Ap. t. 10:ssä, -
kun pakanat täyttyivät Pyhällä Hengellä, he puhuivat kielillä.
Tiedämme, että Ap. t. 19:ssä Johanneksen opetuslapset -
puhuivat kielillä, kun he täyttyivät Hengellä.
Tiedämme siis, että uskovien tulee puhua kielillä, -
ja on olemassa yksityiset kielet -
ja julkiset kielet.
Katsotaan yksityisiä kieliä. Luetaan Ap. t. 6:4.
Tässä puhutaan siitä, kun opetuslasten määrä alkoi kasvaa.
Joitain henkilöitä syrjittiin ruoka-avustusten jakelussa.
Jae 2: "Niin ne kaksitoista kutsuivat kokoon opetuslasten joukon -
ja sanoivat: 'Ei ole soveliasta, että me laiminlyömme Jumalan sanan -
toimittaaksemme pöytäpalvelusta.'"
He sanoivat, etteivät he jätä Sanaa ja sen tutkimista ruoan jakamisen takia.
"Valitkaa sentähden, veljet, keskuudestanne seitsemän miestä, -
joista on hyvä todistus ja jotka ovat Henkeä ja viisautta täynnä, -
niin me asetamme heidät tähän toimeen."
Jae 4, he sanoivat: "Mutta me -
tahdomme pysyä [jatkuvasti] rukouksessa -
ja sanan palveluksessa."
Kun katsoo kreikankielistä tekstiä, -
kreikan tekstissä sanotaan: "tahdomme pysyä siinä rukouksessa".
Se on määräinen artikkeli. Tietty rukous.
On olemassa rukouksia. On erilaisia rukouksia.
Mitä tämä tietty rukous oli?
Se oli kielillä rukoilemista.
Yksityisiä kieliä. Katsotaan vielä toinen kohta Juudan kirjasta.
Juudan kirjan jae 20.
Juud. 20.
"Mutta te, rakkaani, rakentakaa itseänne -
pyhimmän uskonne perustukselle, rukoilkaa Pyhässä Hengessä".
"Mutta te, rakkaani, rakentakaa itseänne [Juud. 20] -
pyhimmän uskonne perustukselle, rukoilkaa Pyhässä Hengessä".
Sano kanssani: "rukoilkaa Pyhässä Hengessä".
Tai: "rukoilkaa Hengessä".
Mikä se on? Se on rukouskieli.
Kun rukoilee kielillä, kun rukoilee yksityisillä kielillä, -
hartauskielillä, -
silloin rakentaa itseään.
Niin apostolit sanoivat. "Emme voi jättää rukousta, -
sitä tiettyä rukousta eli itsensä rakentamista."
Jumala tahtoo, että jokaisella uskovalla -
on vahva rukouselämä yksityisillä kielillä.
Luetaan vielä toinenkin raamatunkohta, 1. Kor. 14:14.
Tutkimme ilmaisun lahjoja.
Paavali kirjoittaa: "Sillä jos minä rukoilen kielillä puhuen, -
niin minun henkeni kyllä rukoilee, mutta ymmärrykseni on hedelmätön."
Jae 15: "Kuinka siis on? Minun on rukoiltava hengelläni, -
mutta minun on rukoiltava myöskin ymmärrykselläni; minun on veisattava-
kiitosta hengelläni, mutta minun on veisattava myöskin ymmärrykselläni."
Huomaa: Minun on rukoiltava hengelläni.
Rukoilen myös ymmärrykselläni.
Veisaan hengelläni. Veisaan myös ymmärrykselläni.
Se osoittaa, että kielillä voi rukoilla tahdonalaisesti.
Voit valita vaihtaa kielille -
ja pois kielistä.
Se on oman tahdon alaista, -
ei välttämättä tunteen ohjaamaa.
Mutta voit olla ylistyskokouksessa, jossa ylistysmusiikki hoitaa sinua -
ja saa sinut vastaamaan Hengessä rukoilemalla.
Ymmärrän sen. Mutta voit myös käskeä itseäsi rukoilemaan kielillä, -
kun keho ei halua rukoilla kielillä.
Kun mielesi ei tahdo rukoilla kielillä, -
mutta tarvitset rakentumista, vahvistamista ja virvoitusta.
Pystyt tahdonalaisesti sanomaan: -
"Nyt rukoilen kielillä ja virvoitun, -
rakennun ja vahvistun."
Tämä siis kuuluu eri kielten alaryhmään.
Ilmaisun lahjoissa ovat siis profetia -
ja eri kielet.
Sitten on myös julkiset kielet.
Julkisissa kielissä -
joku puhuu kielillä ja se tulkitaan.
Se tulkitaan. Se on julkinen sanoma kielillä.
Olemassa on yksityisiä kieliä, -
kun rukoilee yksityisesti, ja julkisia kieliä.
Kun kyse on julkisista kielistä, tulkinta on välttämätön.
Tulee tulkinta. Joku rukoilee jotain ja sanoo jotain Pyhältä Hengeltä, -
ja tulkinta on välttämätön.
Yksityisiä kieliä ei välttämättä tarvitse tulkita.
Silloin ei puhu ihmisille vaan Jumalalle.
Kun rukoilee kielillä, puhuu Jumalalle.
Mutta kun puhutaan kielillä sanoma seurakunnalle -
tai yksittäiselle henkilölle, -
siihen tarvitaan tulkinta.
Katsotaanpa 1. Kor. 14:ää.
1. Kor. 14.
"Kielillä puhuva rakentaa itseään, -
mutta profetoiva rakentaa seurakuntaa."
Tässä kirjoittaja on Paavali.
"Soisin teidän kaikkien puhuvan kielillä".
Paavali sanoo, että hän toivoisi kaikkien puhuvan kielillä.
"[M]utta vielä mieluummin soisin teidän profetoivan; -
sillä profetoiva on suurempi kuin kielillä puhuva, -
ellei tämä samalla selitä, niin että seurakunta siitä rakentuu."
Toisin sanoen -
kun rukoilee yksityisillä kielillä, ihminen itse rakentuu.
Kun on kielet ja ne tulkitaan, seurakunta rakentuu.
Voimme sanoa sen näin: kielet yhdistettynä tulkintaan -
on yhtä kuin profetia, sillä profetia rakentaa seurakuntaa.
Kielet yhdistettynä tulkintaan on yhtä kuin profetia.
Smith Wigglesworth on sanonut: -
"Se, joka puhuu tuntemattomalla kielellä, -
rakentaa tai vahvistaa itseään.
Meidän pitää rakentua, ennen kuin voimme rakentaa seurakuntaa."
Eli ennen kuin voi rakentaa seurakuntaa, -
profetoida seurakunnalle ja tuoda seurakunnalle kielet ja tulkinnan, -
täytyy ensin vahvistua ja rakentua itse.
Meillä on siis profetia, -
eri kielet -
ja sitten kielten tulkitseminen.
Nämä ovat kolme lahjaa ilmaisun lahjojen ryhmässä.
Kielten tulkinta on yliluonnollista ilmaisua -
Pyhältä Hengeltä.
Se tulkitsee kielillä puhutun sanoman.
Katsotaanpa jaetta 13.
1. Kor. 14:13.
Tai aloitetaankin jakeesta 12.
"Samoin tekin, -
koska tavoittelette henkilahjoja, -
niin pyrkikää seurakunnan rakennukseksi -
saamaan niitä runsaasti." Miten voimallista!
Tavoitelkaa henkilahjoja mutta varmistakaa, -
että kunnostaudutte seurakunnan rakentamisessa.
"Sentähden rukoilkoon se, joka kielillä puhuu, että hän taitaisi selittää.
Sillä jos minä rukoilen kielillä puhuen, niin minun henkeni kyllä rukoilee, -
mutta ymmärrykseni on hedelmätön."
Jae 17: "Sinä kyllä kiität hyvin, mutta toinen ei siitä rakennu.
Minä kiitän Jumalaa, että puhun kielillä enemmän kuin teistä kukaan".
Ja jae 16: "Sillä jos ylistät Jumalaa hengessä, -
kuinka oppimattoman paikalla istuva saattaa sanoa "amen" -
sinun kiitokseesi? Eihän hän ymmärrä, mitä sanot."
Hän siis sanoo, että jos puhut kielillä sanoman, -
varmista, että tulkitset sen julkisesti.
Se on julkista tulkitsemista.
Jumala tahtoo puhua seurakunnalle.
Kaikki seurakunnat voivat toimia näissä asioissa.
Miksi? Koska Jumala haluaa puhua seurakunnalle.
Ja kun Hän puhuu seurakunnalle -
eri kielten lahjan kautta, -
tarvitaan tulkintaa.
Puhuja voi tulkita itse -
tai sitten sen voi tehdä joku toinen seurakunnassa tai yhteisössä.
Joskus voidaan tulkita myös yksityisesti.
Katsotaan jaetta 14:13.
"Sentähden rukoilkoon se, joka kielillä puhuu, että hän taitaisi selittää."
Sinä itsekin voit siis tulkita, kun puhut kielillä.
Jos voit rukoilla kielillä, -
voit myös tulkita.
Molemmat tulevat Hengeltä.
Mikään näistä ei ole luonnollinen.
John G. Lake sanoi: "Kielillä puhuminen on Jumalan ääni."
Kun puhut kielillä seurakunnassa, -
huolehdi ja pyri kielillä puhumista pidemmälle, -
niin että voisit myös tulkita ja siitä voi tulla Jumalan ääni, -
Jumalan ääni seurakunnallesi.
Teistä jokainen voi alkaa toimia näissä asioissa.
Se on hyvin helppoa. Hengen lahjat eivät ole niin mystisiä, -
miten mystisiksi ja pelottaviksi seurakunta on ne tehnyt.
Ei. Ne ovat yksinkertaisia ja uskoville normaaleja.
Voit saada nämä lahjat toimimaan samalla tavalla kuin sait pelastuksen.
Jumala on jo antanut kaikki nämä asiat, -
ja me voimme vain aktivoida ne.
Olemme jo saaneet kaiken, mitä tarvitsemme.
Meidän ei tarvitse yrittää saada Jumalaa toimimaan.
Hän jo toimi Kristuksen kautta, joka tuli uskovan sisimpään -
elämään ja asumaan. Ja nyt kun me toimimme, -
aktivoimme Hänet ja Hän toimii.
Raamatussa on neljä aktivointiperiaatetta.
Ensimmäinen on Raamatun Sanan kuuleminen.
Sitä me teemme, sillä usko tulee kuulemisesta.
Toiseksi uskot sydämessäsi. Uskot, että nämä asiat ovat sinua varten.
Kolmanneksi alat tunnustaa suullasi. Ala sanoa: -
"Minä toimin viisauden ja tiedon sanoissa ja henkien erottamisessa."
"Toimin voimalahjoissa, ihmeiden tekemisessä, -
terveeksi tekemisen lahjoissa, erityisessä uskossa."
"Toimin ilmaisun lahjoissa, -
profetiassa, kielissä, eri kielissä, kielten tulkitsemisessa."
Ala tunnustaa näin. Aivan kuin pelastuksessa sinä uskot ja tunnustat.
Samalla tavalla uskot ja tunnustat, niin aktivoit nämä asiat ja lahjat.
Neljäs askel on se, että alat toimia.
Ota askel. Välillä voi tulla virheitä, mutta kenellepä ei tulisi.
Ota askel. Kun otat askeleita, näet, -
että nämä asiat tulevat aina vain selvemmiksi ja helpommiksi.
Hengen lahjat ovat seurakuntaa varten nykyäänkin.
Seurakunta nousee isona ja vahvana, kun sinä uskot, -
tunnustat ja toimit.
Aikamme on nyt toimia Hengen lahjoissa.
Aikamme on nyt Jeesuksen seurakuntana -
nousta vahvasti tällä alueella, tuoda kunniaa Isällemme, -
koota satoa, tuottaa vahinkoa saatanan valtakunnalle -
ja edistää Jumalan valtakuntaa.
Niinpä, Isä tässä hetkessä -
Jeesuksen Kristuksen nimessä -
kiitän Sinua jokaisesta katsojasta.
Kiitän Sinua tässä hetkessä.
Kaikki rajoitukset väistykööt.
Kiitos, että Sinun omasi pyrkivät saamaan Hengen lahjoja.
Tavoittelevat rakkautta ja pyrkivät saamaan Hengen lahjoja -
sekä vaeltavat Jumalan voimassa ja tuovat vapautta ja parantumista muille.
Jumalan siunausta!
Muista elää elämää Jumalan valtakunnassa.
Kiitos seurasta!
Toivottavasti opetus Hengen lahjoista siunasi sinua.
Voit tukea TV7-kanavaa taloudellisesti.
Se auttaa TV7:ää tuottamaan lisää tämänkaltaisia ohjelmia.
Tukitiedot ovat nyt ruudussa, ja voit käyttää niitä.
Muista elää Jumalan valtakunnan elämää.
Suomennos: Marianne Tenetz